ตามลายแทงจากเพื่อนๆ ในกลุ่มมาครับ ว่าข้าวมันไก่ร้านนี้เด็ด 

[ที่ตั้งและบรรยากาศ] ถนนนิพัทธ์อุทิศ 3 หรือสาย 3 นี่แหละครับ ร้านขนาด 2 ห้อง ค่อนข้างกว้างขวางดีครับ 

เมนูมีให้เลือกหลากหลายพอสมควรไม่ว่าจะเป็นข้าวมันไก่ หมูกรอบ บะหมี่น้ำ บะกุ๊ดเต๋ โจ๊กหมู 

ครั้งนี้ผมสั่งข้าวมันไก่ ซึ่งร้านนี้จะเสิร์ฟแยกระหว่างไก่สับกับข้าว ไก่สับจานเล็ก (60 บาท) พร้อมผักทานเคียง ชุ่มด้วยน้ำมันและซอสที่ทางร้านราดเพิ่มเติมมาในจาน ราคาค่อนข้างแพงเมื่อเปรียบเทียบกับปริมาณ แต่เนื้อไก่นุ่มมาก (ขนาดสั่งเป็นชิ้นหน้าอกนะ) ไม่มีกลิ่นสาบหรือคาว  ส่วนข้าวมันหุงมาได้ดี หอม นุ่ม ไม่มันเลี่ยนจนเกินไป น้ำจิ้มข้าวมันไก่รสชาติดี ทานคู่กันแล้วลงตัว น้ำซุปเสิร์ฟร้อนๆ ซดได้คล่องคอดีครับ   

โดยรวมราคาค่อนข้างแรงไปสักนิด ไก่สับจานละ 60 บาท ข้าว 10 บาท ปริมาณแอบน้อย ทานแบบพออิ่ม แต่เรื่องคุณภาพและความอร่อยขอยกให้เลยละกันครับ การบริการถือว่าดีเลยทีเดียว เอาเป็นว่าขอฟาดให้ 4 ดาว เพราะติดใจในรสชาติครับ 